Diari Oficial de la Generalitat Valenciana


Sumari del DOGV 2870, del 15-11-1996 (1996/839981)

RESOLUCIÓ de 8 de gener de 1996, de la directora general de Qualitat Ambiental, sobre declaració d'impacte ambiental.
---------------------------------------------------------------------------------------------------------------------

### Dades del document

Número de DOGV
:   2870

Data del DOGV
:   15-11-1996

Secció del DOGV
:   ALTRES DISPOSICIONS

Número del document
:   1996/839981


Data del document
:   08-01-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 8 de gener de 1996, de la directora general de Qualitat Ambiental, sobre declaració d'impacte ambiental.   
Vist l'expedient 64/95-AIA, referent al projecte d'extracció de graves del riu Millars, al terme municipal d'Espadilla (l'Alt Millars), promogut per l'empresa áridos Mijares, SL.   
Vist que l'estudi d'impacte ambiental ha estat sotmès al tràmit d'informació pública per l'Ajuntament d'Espadilla per mitjà d'un anunci publicat en el Butlletí Oficial de la Província de Castelló núm. 69, amb data de 10.06.95.  
Vist que no es van presentar al·legacions durant el període d'informació pública, de 20 dies hàbils, segons consta en el corresponent certificat del secretari de l'Ajuntament, rebuda amb data de 20.11.95.  
Vist que, amb data de 05.05.95, es va rebre un escrit del Servei Territorial d'Urbanisme, en contestació a una consulta del Servei de Programació i Avaluació de l'Impacte Ambiental, en el qual comuniquen que amb el número de referència 950102 trameten expedient d'autorització prèvia de l'esmentat projecte, pendent de resolució a falta de la declaració d'impacte ambiental i autorització prevista en la Llei d'Activitats Qualificades, com preveu l'article 13 de la Llei del Sòl No Urbanitzable.  
Vist que, com a conseqüència de les consultes realitzades, es van rebre, en les dates que s'indiquen, les següents contestacions:  
- Informe del Servei Territorial d'Indústria i Energia de Castelló (09.05.95) en el qual manifesten que l'autorització o concessió de la Confederació Hidrogràfica del Xúquer exclou la intervenció en aquests aprofitaments, per la qual cosa no va ser tramitada la sol·licitud d'Aridos Mijares.  
- Informe de la Direcció Territorial d'aquesta conselleria a Castelló, en el qual comuniquen que Aridos Mijares va presentar, amb data de 10.03.95, la sol·licitud d'activitat extractiva directament a la Comissió de Qualificació d'Activitats, la qual va contestar amb data de 14.03.95 tornant la documentació i indicant al promotor la necessitat de tramitar-la a través de l'Ajuntament, com s'estableix en la llei.   
- Informe de la Confederació Hidrogràfica del Xúquer (08.06.95), en el qual comunica que Aridos Mijares va sol·licitar l'autorització per a extracció d'àrids amb data de 21.03.95 i que tot i que, en principi, no existiria inconvenient en accedir a la sol·licitud, l'autorització no ha estat encara concedida en no haver aportat el promotor les dades i requeriments que s'hi van realitzar al seu dia; entre ells l'estudi d'impacte ambiental per a la seua tramitació, o la declaració favorable de l'òrgan mediambiental.  
- Informe de la Direcció Territorial de Medi Ambient (22.06.95), en el qual, després d'analitzar les principals característiques de l'àrea considera acceptable l'extracció de graves, sempre que es complisquen una sèrie de mesures correctores que han estat recollides com a condicionants en aquesta declaració d'impacte ambiental. Esmenta, així mateix, que en el sector septentrional de l'àrea existeix un buit per haver-se realitzat extraccions en època recent.  
Atès que, a pesar que el planejament municipal d'Espadilla no es troba adaptat a la Llei del Sòl No Urbanitzable i, per tant, tot el sòl no urbanitzable té la consideració de protegit, les possibles actuacions en l'àrea afectada, pel fet de ser domini públic hidràulic són competència de la Confederació Hidrogràfica del Xúquer, a la qual correspon l'autorització d'aquestes, d'acord amb la Llei d'Aigües. En tot cas, a pesar de futures modificacions del planejament urbanístic del municipi, l'àrea en qüestió, pel fet de ser un llit fluvial continuarà tenint el caràcter de protegida, sense perjudici de les possibles autoritzacions derivades de l'aplicació de l'esmentada Llei d'Aigües.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del reglament que la desenvolupa.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en d'altres disposicions que hi són aplicables.  
Atès que l'article 5é de la Llei 2/1989 estableix que correspon a l'òrgan mediambiental la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental  
Primer  
Estimar acceptable, des del punt de vista ambiental i sense perjudici de l'obtenció prèvia de les autoritzacions sectorials que hi siguen d'aplicació, l'extracció de graves del llit del riu Millars sol·licitada, que afecta el terme municipal d'Espadilla, sempre que es realitze amb l'estricte compliment de les propostes recollides en l'estudi d'impacte ambiental tramitat i de les modificacions introduïdes per les següents condicions:  
1. L'explotació haurà de prosseguir amb un sentit d'avançament N a S (o NE a SW) amb la finalitat d'aprofitar el tall existent i no crear un de nou, cosa que, a més, contribuirà a disminuir notablement l'impacte visual des de la població. Durant la fase d'explotació s'evitarà l'acumulació de materials i l'aparcament de maquinària en tota la zona del llit, en previsió de possibles crescudes d'aigua.  
2. Sense perjudici de criteris més restrictius que puguen ser imposats, al seu moment, per l'organisme de conca, l'extracció de materials queda limitada, com a màxim, a un espessor de 3 a 4 m superiors de la plataforma objecte d'explotació, que se situa aproximadament a aquesta cota per damunt de la del riu. En qualsevol cas, l'extracció no haurà de baixar per sota de la cota del riu o de la superfície freàtica i, a més, la topografia final de l'àrea resultarà concordant amb les condicions hidrodinàmiques i geomorfològiques del llit, per a la qual cosa s'evitaran escalonaments i s'imprimiran a les plataformes finals pendents molt suaus, amb vergència cap al llit i els seus marges de vegetació contemplats en el punt següent.  
3. Amb independència de la limitació anterior, es deixarà sense explorar una franja de, com a mínim, 10 m d'amplària vora el llit del riu i en tota la llargària, a fi de conservar les formacions vegetals i valors faunístics que es troben en molt bon estat de desenvolupament. De la mateixa manera es deixarà sense explotar una altra franja longitudinal de protecció, de 5 m d'amplària, en el límit oriental i sud-oriental de l'àrea objecte del projecte.   
4. Els exemplars d'espècies arbòries i arbustives que es recuperen durant l'arrancament (avanç cap al S o SW de l'explotació) seran immediatament trasplantats a les zones que queden esgotades, amb l'objectiu d'afavorir el desenvolupament de la coberta vegetal. D'aquesta manera, les tasques de restauració es compaginaran amb les d'explotació, per a la qual cosa es tindran en compte tots els condicionants anteriors i la necessitat d'aplicar els regs inicials necessaris per a l'adequat manteniment de la vegetació replantada.  
5. A fi d'evitar la producció de pols s'aplicaran els regs necessaris (almenys un diari durant l'estiu) en camins i àrees de i s'utilitzaran per al transport camions amb caixa tapada.  
6. Els estèrils que es generen en l'explotació (generalment blocs de calcària o còdols de gran dimensió) seran utilitzats en la restauració, condicionant-los al marge dret de l'explotació sense crear acumulacions ni alineaments estranys a la morfologia natural del llit. En tot cas, els talussos laterals de l'explotació no sobrepujaran els 30ø d'inclinació respecte de l'horitzontal.  
7. Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, els quals seran gestionats per un taller o gestor autoritzats, d'acord amb la Llei 20/86, Bàsica de Residus Tòxics i Perillosos.  
8. Si durant el procés d'explotació de la pedrera es trobaren restes paleontològiques, arqueològiques o etnogràfiques, el titular quedarà obligat a posar aquest fet en coneixement de la Conselleria de Cultura, de manera immediata, i adoptarà les mesures pertinents per a la protecció i la conservació.  
9. El promotor queda obligat a presentar davant la Confederació Hidrogràfica del Xúquer, per duplicat i abans del 31 de desembre de cada any, un informe anual en el qual es recolliran el balanç i l'estat actual de l'explotació respecte dels volums extrets i aprofitats i, sobretot, a l'aplicació de les mesures protectores i correctores previstes en l'estudi d'impacte ambiental, com també qualsevol possible incidència en el desenvolupament d'aquestes. La Confederació Hidrogràfica remetrà a aquesta conselleria una còpia de l'esmentat informe.  
Segon  
Notificar a les persones interessades que contra aquesta resolució, pel fet de no ser un acte de tràmit definitiu en via administrativa, no es pot interposar cap recurs; la qual cosa no és inconvenient perquè puguen utilitzar tots els mitjans que estimen oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 8 de gener de 1996.- La directora general de Qualitat Ambiental: Gloria Arnandis Boix.